stanford-oval/wikipedia huggingface dataset:
מאיור (מוזיקאי)
דיסקוגרפיה > אלבומי רמיקס

2021: מפולפ
דיסקוגרפיה > מיני-אלבומים

2019: Note1
2024: פנים רבות
הערות שוליים

↑  Note1 באתר ספוטיפיי
↑  שני אחוז, באתר ספוטיפיי
↑  שני אחוז - גרסת סינגל, באתר ספוטיפיי
↑  האב, הבן וראש העיר, באתר בנדקמפ
↑  Going Places (2024-06-27), מאיורגוב - אינטרו // מאיור, נבדק ב-2024-07-20
| --- | --- |
בקרת זהויות :  NLI: 987010857448405171  VIAF: 7164600302737671387   WorldCat (עם VIAF): 7164600302737671387
מודל ברטראן

מודל ברטראן (נכתב לעיתים: מודל ברטרנד) הוא משחק בכלכלה, שבו בדואופול או באוליגופול קובעות כל החברות את מחירו של מוצר מסוים בצורה סימולטאנית. המודל מכונה גם מלחמת מחירים.
כל חברה במודל קובעת את מחירה בהתבסס על הנחה מראש של מחיר המוצר שיקבעו יתר החברות. מודל ברטראן קובע כי שיווי המשקל האפשרי היחיד במצב הזה הוא שהמחירים שכל החברות יציעו יהיו זהים וכן שווים לעלות השולית של ייצור אותו מוצר.
זאת, מכיוון שאם אחת החברות תציע מחיר גבוה יותר מהאחרות, כולם יקנו במחיר הזול והיא תפסיד, ואילו אם היא תציע מחיר זול יותר מהחברות האחרות אזי היא תוכל להרוויח יותר על ידי קביעת מחיר גבוה יותר ולכן תעלה את המחיר.
לכן אם לשתי החברות יש אותה עקומת עלות שולית, אם כן, המחיר שייקבע יהיה זהה. אם לאחת החברות יש עלות שולית נמוכה יותר היא תקבע מחיר מונופוליסטי בשוק, אם ביכולתה להבטיח כי במחיר זה עדיין החברות האחרות לא יוכלו לייצר.
מודל ברטראן פותח על ידי הכלכלן ז'וזף לואי פרנסואה ברטראן.
פתרון המודל בדואופול, שבו לשתי החברות אותה עקומת עלות שולית, הוא פתרון פשוט:
p_{1}=p_{2}=mc_{1}=mc_{2}
ראו גם

דואופול סטקלברג
מודל קורנו
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
מאיומי אאוקי

מאיומי אאוקי-נישוגוטי (ביפנית: 青木-西口 まゆみ; באנגלית: Mayumi Aoki;‏ נולדה ב-1 במאי 1953) היא שחיינית עבר יפנית, אלופה אולימפית (מינכן 1972) ושיאנית עולם במשחה ל-100 מטר פרפר, 36 שנה אחרי שהידקו מאהאטה, שחיינית יפנית הראשונה שזכתה במדליית זהב האולימפית.
ביוגרפיה

אאוקי נולדה ביאמאגה שבמחוז קומאמוטו.
ביוגרפיה > שיאנית עולם ואלופה אולימפית

בתחרות שחייה שנערכה בטוקיו ב-21 ביולי 1972 קבעה אאוקי במשחה ל-100 מטר פרפר שיא עולם חדש של 1:03.9 דקות ובכך הייתה לשחיינית הראשונה בהיסטוריה ששחתה משחה זה מתחת ל-1.04 דקות. באולימפיאדת מינכן (1972) היא זכתה במדליית זהב במשחה ל-100 מטר פרפר בשיא עולם חדש של 1:03.34 דקות, לפני רוסביטה באייר ממזרח גרמניה (1:03.61 דקות) ושיאנית העולם היוצאת אנדריאה ג'רמטי מהונגריה (1:03.73 דקות). כבר בשלב המוקדמות היא קבעה שיא אולימפי חדש של 1:04.00 דקות. נוסף לכך, היא סיימה במקום שמיני במשחה ל-200 מטר פרפר בתוצאה של 2:22.84 דקות ובמקום שישי במשחה שליחות 4x100 מטר מעורב בתוצאה של 4:30.18 דקות, את סגנון הפרפר היא שחתה ב"זינוק שליחות" בתוצאה של 1:02.47 דקות.
באליפות העולם הראשונה בשחייה שנערכה בבלגרד, לשעבר יוגוסלביה בשנת 1973 זכתה אאוקי במדליית ארד במשחה ל-100 מטר פרפר בתוצאה של 1:03.73 דקות, אחרי קורנליה אנדר (1:02.53 דקות) ורוזמרי קותר (1:02.68 דקות) שתיהן ממזרח גרמניה.
תארים והישגים

אאוקי קבעה 2 שיאי עולם חדשים במשחה ל-100 מטר פרפר.
בשנת 1989 זכתה אאוקי להיכלל בהיכל התהילה הבינלאומי של השחייה.
ראו גם

התפתחות שיא העולם במשחה ל-100 מטר פרפר
הערות שוליים

↑  Mayumi Aoki Bio, Stats, and Results | Olympics at Sports-Reference.com, web.archive.org, ‏2020-04-17
| --- | --- |
בקרת זהויות :  NDL: 00823642  VIAF: 253909514   WorldCat (עם VIAF): 253909514
מדד תפיסת השחיתות

מפה המציגה מדינות וטריטוריות לפי מדד השחיתות 2023, בסדר עולה:

  גבוהה מ-89   80–89   70–79   60–69   50–59   40–49   30–39   20–29   10–19   נמוך מ-10   הנתונים אינם זמינים
מדד תפיסת השחיתות (באנגלית: The Corruption Perceptions Index, בראשי תיבות: CPI) הוא מדד שנתי, המפורסם מדי שנה מאז שנת 1995 על ידי הארגון שקיפות בין-לאומית (Transparency International) ובו מדורגות מדינות העולם לפי רמת השחיתות שבהן, בהתאם לסקר שנעשה בנושא זה בין מומחים ואנשי עסקים. בסקר זה מוגדרת שחיתות כ"ניצול לרעה של כוח שניתן בנאמנות לצורך רווח פרטי".
הדירוג העולמי

מדד תפיסת השחיתות 2023, שפורסם בינואר 2024, מדרג כיום 180 מדינות "בסולם מ-100 (נקי מאוד) ל-0 (מושחת מאוד)" בהתבסס על המצב בין ה-1 במאי 2022 ל-30 באפריל 2023.
המדינות הנקיות ביותר, נכון לשנת 2023, בסדר יורד הן: דנמרק (90); פינלנד (87); ניו זילנד (85); נורווגיה (84); סינגפור (83); שוודיה ושווייץ (82); הולנד (79); גרמניה ולוקסמבורג (78); אירלנד (77); קנדה ואסטוניה (76); אוסטרליה והונג קונג (75). אלה הן המדינות במקומות הראשונים שזכו לציון מ-75 ומעלה.
המדינות המושחתות ביותר, בסדר עולה: סומליה (המושחתת ביותר) (11); דרום סודאן, ונצואלה וסוריה (13); תימן (16); גינאה המשוונית, האיטי, ניקרגואה וקוריאה הצפונית (17); טורקמניסטן ולוב (18). אלה הן 11 המדינות ש'זכו' לציון נמוך מ-20.
שיטת הדירוג

הכלכלן הגרמני (לימים פרופסור) ג'ונתן גרף למבסדורף, מאוניברסיטת פסאו, החל לפרסם את הדירוג בשנת 1995.
על מנת לכלול מדינה בדירוג, נדרשים לפחות 3 מקורות מידע עליה. דירוג 2014 התבסס על 12 מקורות מידע (כל המקורות עולמיים או יבשתיים, ולכן מספקים מידע על יותר ממדינה אחת). בנוסף, בעבודת המחקר שלפני הדירוג נעשה שימוש גם בסקרים, הן בקרב אנשי עסקים והן בקרב אנשים שהארגון מגדיר כ"מומחים".
בדו"חות הדירוג מצוין הקושי למדוד את רמת השחיתות המדויקת, שנגרם בשל טבעה החשאי של השחיתות בדרגים הגבוהים והנמוכים כאחד, ולכן יש לראות את הדירוג כמדד כללי יותר לרמת השחיתות.
דירוגה של ישראל לאורך השנים

בישראל קיים סניף מקומי של הארגון הבין-לאומי (שבי"ל) והוא מקיים את הבדיקה של מדד תפיסת השחיתות בישראל.
ישראל נכללת בדירוגי המדד מאז שנת 1996. להלן הציונים והדירוגים שקיבלה ישראל מאז היכללותה במדד:
הערה: הציונים עד שנת 2011 הם מתוך 10. משנת 2012 ואילך, מתוך 100, כאשר 0 משמעותו "שחיתות גבוהה"
שנת 2023 - ציון 62, מקום 33.
שנת 2022 - ציון 63, מקום 31.
שנת 2021 - ציון 59, מקום 36.
שנת 2020 - ציון 60, מקום 35.
שנת 2019 - ציון 60, מקום 34.
שנת 2018 - ציון 61, מקום 34.
שנת 2017 - ציון 62, מקום 32.
שנת 2016 - ציון 64, מקום 28.
שנת 2015 - ציון: 61, מקום 32.
שנת 2014 - ציון: 60, מקום 37.
שנת 2013 - ציון: 61, מקום 36.
שנת 2012 - ציון: 60, מקום 39.
שנת 2011 - ציון: 58, מקום 36.
שנת 2010 - ציון: 61, מקום 30.
שנת 2009 - ציון: 61, מקום 32.
שנת 2008 - ציון: 60, מקום 33.
שנת 2007 - ציון: 61, מקום 30.
שנת 2006 - ציון: 59, מקום 34.
שנת 2005 - ציון: 63, מקום 28.
שנת 2004 - ציון: 64, מקום 26.
שנת 2003 - ציון: 70, מקום 21.
שנת 2002 - ציון: 73, מקום 18.
שנת 2001 - ציון: 76, מקום 16.
שנת 2000 - ציון: 66, מקום 22.
שנת 1999 - ציון: 68, מקום 20.
שנת 1998 - ציון: 71, מקום 19.
שנת 1997 - ציון: 79, מקום 15.
שנת 1996 - ציון: 77, מקום 14.
הערות שוליים

1 2  מדד תפיסת השחיתות, באתר שקיפות בין-לאומית
↑  The 2023 Corruption Perceptions Index (CPI)
↑  Transparency International Israel, Transparency International
↑   שירה מייקין, מושחתת יותר מליטא וקטאר: ישראל שוב הידרדרה במדד העולמי, באתר TheMarker‏, 25 בינואר 2022
↑  ניצן שפיר, [https://www.globes.co.il/news/article.aspx?did=1001358728 שחיתות
ונצואלה ותימן מדורגות בראש מדד השחיתות העולמי. ואיפה ישראל?], באתר גלובס, ‏28.1.21
↑   ליאור דטל, דירוג השחיתות הבינלאומי: ישראל גרועה מקטאר ואיחוד האמירויות; טראמפ דירדר את ארה"ב, באתר TheMarker‏, 29 בינואר 2019
ערך זה הוא קצרמרבנושא מדעי החברה. אתם מוזמנים לתרום לוויקיפדיה ו.
מטייה נסטאסיץ'

מטייה נסטאסיץ' (בסרבית: Матија Настасић; נולד ב-28 במרץ 1993) הוא כדורגלן סרבי המשחק בעמדת הבלם בלגנס מהלה ליגה ובנבחרת סרביה.
קריירת מועדונים

נסטאסיץ' התחיל את הקריירה שלו בקבוצת הכדורגל של עיר הולדתו ולייבו ובגיל 15 הצטרף לקבוצת הנוער של פרטיזן בלגרד. בקיץ 2010 הושאל לטלאופטיק מהליגה הסרבית השנייה על מנת לצבור דקות משחק.
בקיץ 2011 חתם בפיורנטינה מהסרייה א' תמורת 4 מיליון אירו. תחילה התאמן עם קבוצת הנוער, אך עקב פציעות בקבוצה הבוגרת, הוא הצטרף אליה. ב-11 בספטמבר 2011 ערך את הופעת הבכורה שלו בקבוצה בניצחון 0–2 נגד בולוניה.
בקיץ 2012 חתם במנצ'סטר סיטי מהפרמייר ליג תמורת 24.4 מיליון אירו וכרטיס השחקן של סטפן סאביץ' שעשה את הדרך ההפוכה. ב-18 בספטמבר 2012 ערך את הופעת הבכורה שלו בקבוצה במשחק במסגרת ליגת האלופות נגד ריאל מדריד. ב-29 בספטמבר נסטאסיץ' ערך את הופעת הבכורה שלו בליגה האנגלית בניצחון 1–2 נגד פולהאם. בנובמבר 2012 זכה בתואר שחקן החודש. במאי 2013 נבחר לכדורגלן הצעיר של העונה. למרות זאת, בעונת 2013/2014 חלה ירידה במעמדו ושיחק רק 13 משחקי ליגה.
ב-13 בינואר 2015 הושאל לשאלקה 04 מהבונדסליגה. שבועיים לאחר מכן ערך את הופעת הבכורה שלו בקבוצה בניצחון 0–1 נגד הנובר 96. ב-11 במרץ 2015 שאלקה רכשה את כרטיס השחקן שלו תמורת 12 מיליון אירו ונסטאסיץ' חתם בקבוצה ל-4 עונות.
ב-1 בספטמבר 2022 חתם במיורקה מליגת העל הספרדית.
קריירה בינלאומית

ב-29 בפברואר 2012 נסטאסיץ' ערך את הופעת הבכורה שלו בנבחרת סרביה.
תארים

אליפות הפרמייר ליג: 2013/2014
גביע הפוטבול ליג: 2013/2014
שחקן העונה במנצ'סטר סיטי: 2012/2013
מבוי סתום (סרט)

| --- | --- |

כרזת הסרט
 בימוי:  אלן אונגר 
 תסריט:  אלן אונגר 
 שחקנים ראשיים:  דומיניק פרסל דני גלובר סול רובינק רומאנו אורזרי טריש סטרטוס ויני ג'ונס סטיבן לאנג סטיב באיירס 
 מדינה:  קנדה 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  2015 
 שפת הסרט:  אנגלית 
 סוגה:  סרט פעולה 
 דף הסרט ב־IMDb
 
מבוי סתום (באנגלית: Gridlocked) הוא מותחן פעולה קנדי משנת 2016 בבימויו של אלן אונגר. הקרנת הבכורה נערכה בבכורה עולמית ב- Fantastic Fest ב-26 בספטמבר 2015, ומככבים בו דומיניק פרסל, סטיבן לאנג, סטיב באיירס, דני גלובר, טריש סטרטוס וסול רובינק. הסרט נרכש על ידי נטפליקס והפך זמין ברחבי העולם ב-14 ביולי 2016.
עלילה

דייוויד הנדריקס (דומיניק פרסל), מפקד SWAT לשעבר מקבל משימה בעל כורחו, כוכב קולנוע יהיר, ברודי ווקר (קודי הקמן), אשר נגזר עליו לעשות עבודת שרות, מתלווה אליו. השניים עומדים בפני אתגר קטלני כאשר מתקן האימונים המשטרתי בו הם מבקרים מותקף על ידי שכירי חרב המחפשים איגרות חוב מארונית הראיות.
שחקנים ודמויות

דומיניק פרסל בתפקיד דייוויד הנדריקס
קודי הקמן בתור ברודי ווקר
דני גלובר בתור "סאלי"
סטיבן לאנג בתור קורבר
טריש סטרטוס בתפקיד ג'ינה
ויני ג'ונס בתור רייקר
ריצ'רד גאן בתור מדוקס
סול רובינק בתור מרטי
סטיב באיירס בתפקיד סקוט קאלווי
ג'יימס א. וודס בתור ג'ייסון
הפקה

הצילום הראשי של הסרט החל ב-7 ביולי 2014 בטורונטו, אונטריו ונמשך חמישה שבועות. קובה גודינג ג'וניור היה אמור לשחק בעבר בתפקיד הראשי, אך הוא הוחלף על ידי פרסל.  רוב הצילומים התרחשו במפעל נטוש לאריזת בשר, שהמפיקים הפכו לאולפן למשך הצילומים.
כל האפקטים, כולל יריות אקדח ודם, נעשו בידי פעלולנים למעט כמה שיפורים דיגיטליים. הסרט קבע שיא של הכי הרבה כדורים שנורו על המסך בסרט קנדי.
הפצה

הסרט הוקרן בבכורה עולמית ב- Fantastic Fest באוסטין ב-26 בספטמבר 2015, והוקרנה בקנדה בפסטיבל After Dark בטורונטו ב-20 באוקטובר, שם זכה בפרס סרט הפעולה הטוב ביותר. הסרט הוקרן בבכורה בסין ב-12 ביוני 2016 בפסטיבל הסרטים הבינלאומי בשנחאי כחלק משבוע סרטי האקשן של ג'קי צ'אן, והיה מועמד למספר פרסים לצד סרטים כמו נקודת פריצה ושם קוד מ.ל.א.ך.
הסרט הוקרן לראשונה ברחבי צפון אמריקה ב-14 ביוני 2016 והפך זמין בנטפליקס ב-14 ביולי 2016.
ביקורת

הביקורת לסרט הייתה בעיקר חיובית.  Variety ו- Twitch Film שיבחו שניהם את הסרט על גישתו לאקשן"מבית הספר הישן", כאשר מבקר הקולנוע צ'ייס לוויתן מ-Twitch כתב שזה "פיצוץ מתגלגל. זה מביא את הכאב ומשהו שחסר להרבה סרטי אקשן בימים אלה: כיף".
הערות שוליים

↑  "New To Netflix For July 2016". IGN. 21 ביוני 2016. {{cite news}}:  (עזרה)
1 2 3 4 5  Vlessing, Etan (20 ביוני 2014). "Dominic Purcell Replacing Cuba Gooding Jr. in Canadian Indie 'Gridlocked'". hollywoodreporter.com. נבדק ב-12 ביולי 2015. {{cite news}}:  (עזרה)
↑  Vlessing, Etan (1 ביולי 2014). "Danny Glover Boards Canadian Indie 'Gridlocked'". hollywoodreporter.com. נבדק ב-12 ביולי 2015. {{cite news}}:  (עזרה)
↑  Vlessing, Etan (21 ביולי 2014). "Former TV Wrestling Diva Trish Stratus Joins 'Gridlocked'". hollywoodreporter.com. נבדק ב-12 ביולי 2015. {{cite news}}:  (עזרה)
↑  Vlessing, Etan (2 ביולי 2014). "'Dark Angel's' Richard Gunn Joins Canadian Indie 'Gridlocked' (Exclusive)". hollywoodreporter.com. נבדק ב-12 ביולי 2015. {{cite news}}:  (עזרה)
↑  Vlessing, Etan (6 בפברואר 2014). "Berlin: Cuba Gooding Jr. Boards Allan Ungar's Thriller 'Gridlocked'". hollywoodreporter.com. נבדק ב-12 ביולי 2015. {{cite news}}:  (עזרה)
↑  Leydon, Joe. "Film Review:'Gridlocked'". Variety. נבדק ב-7 באוקטובר 2015. {{cite web}}:  (עזרה)
↑  Whale, Chase. "Fantastic Fest 2015 Review: GRIDLOCKED Kicks Ass And Takes No Prisoners". Screen Anarchy. נבדק ב-29 בספטמבר 2015. {{cite web}}:  (עזרה)
מבוי עקום

| --- | --- |
 תלמוד בבלי:  מסכת ערובין, דף ו', עמוד א'
 תלמוד ירושלמי:  עירובין דפים ג' - ד'
 משנה תורה:  ספר זמנים, הלכות שבת, פרק י"ז, הלכה ג'
 שולחן ערוך:  אורח חיים, סימן שס"ד, סעיף ג'
 
מבוי עקום, מבוי שמתעקם בצידו או בראשו לתוך מבוי אחר
מבוי שמתעקם בצורה איטית אך לא חדה. קיימת מחלוקת האם היא נחשב למבוי עקום
מבוי סתום
מבוי המפולש משני צדדיו לרשות הרבים
בהלכות ערובין, מבוי עקום הוא מבוי הפתוח משני צדדיו לרשות הרבים, ובאמצעו ישנו עיקול חד.
בגמרא ישנה התחבטות האם עיקול זה מחלק את המבוי מבחינת הלכתית לשני מבואות נפרדים, או שעדיין רואים אותו כמבוי אחד. להתחבטות זו תוצאות בשאלת התיקון ההלכתי הנדרש על מנת להתיר את טלטול החפצים בתוכו.
רקע

ככלל, ההלכה מבחינה בדיני מבוי בין שני סוגי מבואות:
מבוי מפולש - מבוי ששני צדדיו פתוחים לרשות הרבים. חז"ל תיקנו שבאחד מראשיו של מבוי כזה תעשה צורת הפתח ולפחות לחי או קורה מצידו השני, ואז ניתן יהיה לטלטל בו.
מבוי סתום - מבוי שצידו אחד פתוח לרשות הרבים וצידו השני סתום. מבוי זה מוקף למעשה בשלוש מחיצות (בניגוד למבוי מפולש לו רק שתי מחיצות) וכדי להכשירו די בלחי או קורה.
השאלה > דין המבוי: מפולש או סתום

מוסכם כי העיקול באמצע המבוי הוא משמעותי, והוא מחלק את המבוי מבחינה הלכתית לשני מבואות. אך ישנה מחלוקת בגמרא בין רב לשמואל בשאלה האם העיקול נחשב כמקום סתום, ועל כן הוא מחלק את המבוי לשני מבואות סתומים הפתוחים כל אחד מצד אחד לרשות הרבים, או שהוא נחשב כפתח, ולכן הוא מחלק את המבוי לשני מבואות מפולשים.
על פי שיטת רב שהעיקום הופך את המבוי לשני מבואות מפולשים, על מנת להתיר את הטלטול בהם יש לעשות צורת הפתח במקום העיקום ולחי או קורה בפתחם של שני המבואות לרשות הרבים. לעומת זאת, לשיטת שמואל שהעיקום נחשב למקום סתום, די בעשיית לחי או קורה בפתח המבואות לרשות הרבים, ואין צורך בתיקון נוסף. לפי הסבר אחרי בדברי שמואל, די בלחי או קורה במקום העיקום כתחליף לתיקון במקום החיבור לרשות הרבים.
השאלה > מבוי אחד או שני מבואות

הראשונים חלוקים גם בפרשנות למבוי זה לפי שיטת רב: האם מבוי עקום הוא בעצם מבוי אחד גדול שהוא עקום ולכן דינו כמפולש, שהרי שני ראשיו של המבוי פתוחים לרשות הרבים, או שמא מדובר בשני רחובות, אלא שלמרות שכל אחד מהרחובות פתוח רק בראשו האחד לרשות הרבים, יש להחשיב את הפילוש שבו מבוי מפולש לחבירו, כפילוש לרשות הרבים. פרשנות זו מבוססת יותר והמאירי מגבה אותה בראיה, מהתלמוד בבלי, שהרי מבוי מפולש טוען רק צורת הפתח ולחי או קורה, ואילו במבוי כזה אין די בצורת הפתח מצד האחד ולחי מצד האחר, אלא יש לקבוע צורת הפתח בין שני המבואות, וגם לקבוע לחי או קורה בשני פתחי המבואות הפתוחים לרשות הרבים, כך שביחד המבואות דורשים צורת הפתח ושתי לחיין, ומכאן שאנו מחשיבים את הרחובות כשני רחובות ולא כרחוב אחד עקום.
לעומת זאת, גישה אחרת אותה מייצגים הרשב"א הרא"ש בשם ר"י, היא שלפי רב, המבוי נחשב בעצם למבוי אחד גדול לפי כל הדעות, ועל כך נחלקו הדעות: לפי רב דינו כמפולש וכמבוי ישר ששני ראשיו פתוחים לרשות הרבים, ולפי שמואל דינו כאילו הוא סתום. לפי גישה זו, נמצא שדי בכך שמניחים צורת הפתח באחד מצדדי המבוי ולחי בצד השני, ואז ניתרים שני חלקיה של המבוי העקום. שמואל סובר, שדי להניח לחי או קורה באחד מראשיה.
הרא"ש, מוכיח מלשון התלמוד ירושלמי שהוא סובר כמו הר"י: ”מבוי שהוא עקום ומפולש רבי יוחנן אמר נותן לחי או קורה מכאן ועושה צורת הפתח מכאן, רבי שמעון בן לקיש אומר נותן לחי או קורה ומתיר... רב כרבי יוחנן, ושמואל כריש לקיש...”. ממבט ראשון נראה לכאורה, כי הירושלמי פוסק, שדי בכך שהוא מניח את צורת הפתח בצד אחד של המבוי העקום ולחי בצידו השני, ודי בכך, כשיטת הרא"ש. אם כי הרא"ש עצמו סובר שהתלמוד בבלי חלוק על הירושלמי והוא מפרש את המחלוקת בין רב ושמואל כפירוש רש"י. בהמשך הוא מיישב את פירוש הירושלמי גם לפי פירוש רש"י, והוא מסביר שהירושלמי שפסק  שדי בצורת הפתח ולחי להתיר מבוי עקום,  נסוב על כל אחד מחלקי המבוי בנפרד, אך ברור שאין די בלחי אחד למבוי, שנחשב לפי שיטה זו לשני רחובות נפרדים.
מבוי בצורת חי"ת

בנוסף נחלקו הראשונים מה דינו של מבוי שהוא בתורת חי"ת, ושני ראשיו החיצוניים פתוחים לרשות הרבים. כלומר הוא מתעקם פעמיים. לפי הגישה המובאת בשם חכמי התוספות, דינו של מבוי זה הוא כמו כל מבוי עקום, כך שלפי רב צריך שני צורת הפתח ולפי גישה אחרת רק צורת הפתח אחת. אך הריטב"א כותב בשם הריב"א שבמבוי כזה יודו גם רב וגם שמואל שדינו כמבוי סתום. לפי הסברו, במבוי שעשוי בצורת רי"ש, הרבים מקצרים את דרכם דרך המבוי ועוברים דרך מבוי אחד למבוי אחר, ולכן ייתכן שיש להחשיב את המבוי למבוי המפולש לרשות הרבים, אך מבוי שעשוי בצורת חי"ת, ואינו מקצר את דרכו לשום מקום, לא יכנסו בו הרבים דרך הילוכם, אלא יחידים הרוצים להגיע לבית מסוים, ולכן דין מבוי כזה הוא כסתום לכל הדעות.
להלכה

להלכה נפסק בשולחן ערוך כשיטה המחמירה, הן במחלוקת במבוי עקום והן במחלוקת בדין מבוי שבצורת חי"ת:
מבוי עקום כמין דל"ת, דינו כאילו היה מפולש בעקמימות, וצריך צורת פתח בעקמימותו, ובשני ראשיו לכל אחד לחי או קורה או צורת פתח לכל אחד משני ראשיו ולחי או קורה בעקמימות. ואם עשוי כמין חי"ת צריך צורת פתח בשני עקמימותיו ולחי או קורה בשני ראשיו
.
נחלקו האחרונים, מהו גדר של מבוי עקום. יש שכתבו שאם עומד בראש של מבוי ואינו רואה את קצהו השני נחשב המבוי למבוי עקום. לפי גישה מקילה זו, כל רחוב שאינו ישר באופן שניתן לראות מקצה אחד את קצהו השני, נחשב למבוי עקום, ואין דינו כרשות הרבים. אך יש שכתבו שדווקא מבוי שמתעקם בצורה חדה, כך שיש לו שלוש מחיצות נחשב למבוי עקום, אך מבוי שמתעקם אט אט ולעולם אין לו שלוש מחיצות, אינו נחשב כמבוי עקום אלא כמבוי המפולש לרשות הרבים.
הערות שוליים

↑  רש"י
↑  ד"ה ומסתברא לי
↑  סימן ו'
↑  מובא כאן.
↑  יציאות השבת.
מבוימים

| --- | --- |

 סוגה:  סיטקום
 יוצרים:  סיימון אוונס פין גלין
 כותבים:  סיימון אוונס
 בימוי:  סיימון אוונס
 שחקנים:  דייוויד טננט מייקל שין סיימון אוונס ג'ורג'יה מופט אנה לונדברג לוסי איטון
 ארץ מקור:  הממלכה המאוחדת הממלכה המאוחדת
 שפות:  אנגלית
 מספר עונות:  3
 מספר פרקים:  20
 הפקה
 הפצה:  הולו 
 אורך פרק:  15–20 דקות
 שידור
 רשת שידור:  BBC One
 רשת שידור בישראל:  HOT
 תקופת שידור מקורית:  10 ביוני 2020 – הווה
 קישורים חיצוניים
 דף התוכנית ב-IMDb
 
מבוימים (באנגלית: Staged) היא סדרה קומית בריטית, המתרחשת בתקופת מגפת הקורונה בממלכה המאוחדת. הסדרה צולמה בעיקר בשיחות וידאו. שידור הבכורה של הסדרה היה ב-10 באוקטובר 2020 בערוץ BBC One. ב-22 באוקטובר 2020 הוכרז על הזמנת עונה שנייה לסדרה. העונה השנייה שודרה לראשונה ב-4 בינואר 2021 בערוץ BBC One, והיא עלתה לשירות וידאו על פי דרישה BBC iPlayer.
תקציר

בעונה הראשונה מייקל שין ודייוויד טננט מגלמים דמויות בדיוניות של עצמם. השניים מנסים לערוך חזרות להצגה "שש נפשות מחפשות מחבר" מאת לואיג'י פיראנדלו. בשל הסגר בבריטניה בעת מגפת הקורונה הם עורכים את החזרות באמצעות ועידת וידאו, בעוד הבמאי שלהם, סיימון, מתאמץ לשלוט בהפקה.
העונה השנייה עוקבת אחר מייקל ודייוויד "האמיתיים" בעקבות ההצלחה של הסדרה "מבוימים". סיימון מתחיל לעבוד על רימייק אמריקני של הסדרה, אבל מייקל ודייוויד אינם מתבקשים לגלם את הדמויות שלהם.
צוות השחקנים > תפקידים ראשיים

דייוויד טננט – בתפקיד עצמו
מייקל שין – בתפקיד עצמו
סיימון אוונס – בתפקיד עצמו, במאי המחזה (בעונה השנייה בתפקיד תסריטאי ובמאי של הסדרה "מבוימים")
ג'ורג'יה מופט – בתפקיד עצמה, אשתו של דייוויד
אנה לונדברג – בתפקיד עצמה, בת הזוג של מייקל
לוסי איטון – בתפקיד עצמה, אחותו של סיימון
צוות השחקנים > שחקנים אורחים

נינה סוסניה – ג'ו, המממנת של המחזה. בעונה שנייה היא מופיעה בתפקיד עצמה
רבקה גייג' – ג'אנין, העוזרת של ג'ו
וופי גולדברג – מרי, הסוכנת של מייקל ודייוויד
בן שוורץ – טום, העוזר של מרי
צוות השחקנים > בתפקיד עצמם

סמואל ל. ג'קסון
אדריאן לסטר
ג'ודי דנץ'
רומש רנגנייתן
מייקל פיילין
ניק פרוסט
סיימון פג
כריסטוף ואלץ
יואן מקגרגור
יו בונוויל
קן ג'ונג
ג'ים פרסונס
ג'וש גד
פיבי וולר-ברידג'
קייט בלאנשט
פרקים

| עונה | עונה | פרקים | פרקים | שודרה לראשונה (הממלכה המאוחדת)> הפרק הראשון | שודרה לראשונה (הממלכה המאוחדת)> הפרק האחרון |
| --- | --- | --- | --- | --- | --- |
|  | 1 | 6 | 6 | 10 ביוני 2020 | 24 ביוני 2020 |
|  | 2 | 8 | 8 | 4 בינואר 2021 | 26 בינואר 2021 |
| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | "חרא בלבן" | סיימון אוונס | סיימון אוונס | 10 ביוני 2020    |
| 2 | 2 | "חורש מזימות" | סיימון אוונס | סיימון אוונס | 10 ביוני 2020    |
| 3 | 3 | "מי זה בכלל מייקל שין?" | סיימון אוונס | סיימון אוונס | 17 ביוני 2020    |
| 4 | 4 | "בארה ברית'" | סיימון אוונס | סיימון אוונס | 17 ביוני 2020    |
| 5 | 5 | "יוליסס" | סיימון אוונס | סיימון אוונס | 24 ביוני 2020    |
| 6 | 6 | "צנצנת העוגיות" | סיימון אוונס | סיימון אוונס | 24 ביוני 2020    |
| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 7 | 1 | "דיו, שין" | סיימון אוונס | סיימון אוונס | 4 בינואר 2021    |
| 8 | 2 | "הרבה זמן לא התראינו" | סיימון אוונס | סיימון אוונס | 5 בינואר 2021    |
| 9 | 3 | "המוקינים המטונפים" | סיימון אוונס | סיימון אוונס | 11 בינואר 2021    |
| 10 | 4 | "וופטי דופטי, דייוויד" | סיימון אוונס | סיימון אוונס | 12 בינואר 2021    |
| 11 | 5 | "חזיר היבלות והנמייה - חלק א'" | סיימון אוונס | סיימון אוונס | 18 בינואר 2021    |
| 12 | 6 | "חזיר היבלות והנמייה - חלק ב'" | סיימון אוונס | סיימון אוונס | 19 בינואר 2021    |
| 13 | 7 | "המתבודדת בשירותים" | סיימון אוונס | סיימון אוונס | 25 בינואר 2021    |
| 14 | 8 | "עד שמגיעים הביתה" | סיימון אוונס | סיימון אוונס | 26 בינואר 2021    |
הערות שוליים

↑  "Phin Glynn". Variety. 21 במאי 2015. נבדק ב-1 באפריל 2021. {{cite web}}:  (עזרה)
↑  "Phin Glynn". BFI. נבדק ב-1 באפריל 2021. {{cite web}}:  (עזרה)
↑  "Viacom International Studios Signs First-Look Deal With Infinity Hill (Exclusive)". The Hollywood Reporter (באנגלית). 20 בפברואר 2020. נבדק ב-1 באפריל 2021. {{cite web}}:  (עזרה)
↑  Bley Griffiths, Eleanor (28 במאי 2020). "When is Staged on TV? Everything you need to know about David Tennant and Michael Sheen's lockdown comedy". Radio Times. נבדק ב-21 ביוני 2020. {{cite journal}}:  (עזרה)
↑  Finnis, Alex (11 ביוני 2020). "Staged cast: who stars with David Tennant and Michael Sheen in Simon Evans' comedy series, and when it's on BBC One". i (newspaper). נבדק ב-22 ביוני 2020. {{cite news}}:  (עזרה)
↑  Kanter, Jake (22 באוקטובר 2020). "'Staged': BBC Renews David Tennant & Michael Sheen Lockdown Comedy; Ben Schwartz Joins Cast". Deadline. נבדק ב-6 בדצמבר 2020. {{cite web}}:  (עזרה)
↑  Leszkiewicz, Anna (17 ביוני 2020). "The charming silliness of lockdown comedy Staged". New Statesman. נבדק ב-21 ביוני 2020. {{cite news}}:  (עזרה)
↑  Hawksley, Rupert (10 ביוני 2020). "Staged, BBC One, review: David Tennant and Michael Sheen's Zoom comedy is better than The Trip". i (newspaper). נבדק ב-21 ביוני 2020. {{cite news}}:  (עזרה)
מיכאיל פייגין

| --- | --- |

 לידה:  1 בפברואר 1975 (בן 49) חרקוב, ברה"מ 
 הדרגה הגבוהה ביותר:  רב אמן (מ-2013)
 מד כושר מרבי:  2569 (יולי 2008)
 מד כושר נוכחי:  2454 ‏(אוקטובר 2024)
 מדינה:  ברית המועצות, אוקראינה, גרמניה
 
מיכאיל פייגין (ברוסית: Михаил Фейгин‏; נולד ב-1 בפברואר 1975, חרקוב) הוא שחמטאי יהודי-אוקראיני וגרמני בדרגת רב אמן.
נכון לאוגוסט 2018, מדורג במקום ה-49 בגרמניה לפי מד כושר.
ביוגרפיה

פייגין השתתף בשנות ה-90 המוקדמות של המאה ה-20 בתחרויות נוער שנערכו בעירו. בשנת 1995 הוא זכה במקומות 3–4 באליפות אוקראינה בשחמט, ובשנת 1996 היה שלישי.
בתחילת המאה ה-21 הוא היגר לגרמניה. פייגין משתתף בעיקר בתחרויות לקבוצות בנבחרת KSK Rochade Eupen-Kelmis הבלגית.
קבלת דרגות בינלאומיות

1995 - אמן בינלאומי
2013 - רב אמן.
הערות שוליים

ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
מטיווילדה דובס

| --- | --- |

 לידה:  11 ביולי 1925 אטלנטה, ארצות הברית 
 פטירה:  8 בדצמבר 2015 (בגיל 90) אטלנטה, ארצות הברית 
 מקום קבורה:  South-View Cemetery 
 מוקד פעילות:  ארצות הברית 
 מקום לימודים:  אוניברסיטת קולומביה, מכללת ספלמן 
 סוגה:  אופרה 
 סוג קול:  סופרן, סופרן קולורטורה 
 פרסים והוקרה:  תחרות המוזיקה הבינלאומית של ז'נבה (1951)  honorary degree from Spelman College (1979) 
 פרופיל ב-IMDb
 
דובס בהופעה בתל אביב, 1957
מטיווילדה דובס (באנגלית: Mattiwilda Dobbs;‏ 11 ביולי 1925 - 8 בדצמבר 2015) הייתה זמרת סופרן קולורטורה אפרו-אמריקאית, אחת הזמרות השחורות הראשונות שהגיעו לקריירה בינלאומית משמעותית באופרה. מאזיניה של דובס, שקולה היה קטן אך קל ורענן, התפעלו מן הטכניקה הווקאלית המעודנת ומן הפרשנויות התוססות ומלאות חיים שלה.